**የእግዚአብሔርን ድምፅ እንዴት መስማት ይቻላል?**

በድጋሜ አደረገችው! ማድረግ እንደሚገባት ከትምህርት ቤት በቀጥታ ወደቤት መምጣት ሲገባት ወደ ጓደኛዋ ቤት ሄደች፡፡ ያለፈቃድ፣ እኛ ሳናውቅ፣ እንዲሁም የቤት ውስጥ ሥራዋን ሳትሰራ ነው የሄደቸው፡፡

በአገልጋይ ቤት ውስጥ ሶስት በትግል ሕይወት ውስጥ ያሉ ቤተሰቦች ቅሬታዎች ሲደመር የእራሳችን ድክ ድክ የሚለው እና አዲስ የተወለደው ሕፃን በአጭሩ ባለቤቴ የቤት ውስጡን ሥራ ለብቻዋ መስራት አትችልም፡፡ እያንዳንዱ እራሱን ማንቀሣቀስ አለበት፡፡ እያንዳንዱ በእድሜው አግባብ የሆነ ይፈጽመው ዘንድ የሚገባ ሥራ አለው፡፡ ቤተሰቦቿ ያለመሣካትን ለመሸሽ ልጆችን ከቤት እንዲሸሹ የሚያደርገውን የሕይወትዘይቤ አካሄድ ለማሸነፍ ሲሞክሩ በአሥራ አራት አመቷ ማራቼል ከወንድሟ ጋር ከእኛ ጋር ነው የሚኖሩት፡፡ ለራቼል አዝንላታለሁ፡፡ ነገር ግን በእውነት ጭንቀቴ ለባለቤቴ ነው፡፡

አሁን ራቼል ከጓደኞቿ ጋር ጊዜ ለማሳለፍ የቤት ውስጥ ሥራዋን ወደጎን ትታዋለች፡፡ ይህ የመጀመሪያ ጊዜ አይደለም፡፡ ስለዚህ አንድ ነገር ማለት ካለብኝ የመጨረሻ ይሆናል ማለት ነው፡፡ ወደቤት ተመልሳ ስትመጣ ለእርሷ በግልፅ ላስቀምጥላትና በእኔ ጣሪያ ስር የምትኖር ከሆነ ደንቦቼን ልትቀበል እንደሚገባት ለመንገር በማሰብ ደንብና መመሪያ ለመቅረፅ ሞከርኩ፡፡

ነገር ግን------- እስከአሁን ወደ ቤት አልተመለሰችም፡፡ እንዲሁም ከቅርብ የእግዚአብሔርን ድምፅ በይበልጥ በግልፅ መስማትን እየተማርኩ ነው፡፡ ምናልባት ስለሁኔታው አንድን ነገር ከእርሱ ዘንድ እሰማ እንደሆነ መሞከር አለብኝ፡፡ ምናልባት መሥራት ሚገባትን ነገር ትሰራ ዘንድ የሚያደርገውን መንገድ ይነግረኝ ይሆናል፡፡ (ይህ ደግሞ እኔ ታደርግ ዘንድ የምፈልገው ነው)፡፡ ስለዚህ ወደ ቢሮዬ በመሄድ እግዚአብሔርን ከዕንባቆም 2÷1.2 እያስተማረኝ የነበረውን ደግሜ ማየት ጀመርኩ፡፡ “በመጠባበቂያዬ ላይ እቆማለሁ በአምባላይም እወጣለሁ የሚነጋረኝንም ስለክርክሬም የምመልሰውን አውቅ ዘንድ እመለከታለሁ፡፡ -- እግዚአብሔርም መለሰልኝ እንዲህም አለ፡፡ “ ለእዮን ፃፍ--------“

ዕንባቆም እንዲህ አለ “በመጠባበቂያዬ ላይ እቆማለሁ---“(ዕንባ2÷1)

**የእግዚአብሔርን ድምፅ ለመስማት የመጀመሪያው ቁልፍ ፀጥ ወዳለ ሥፍራ በመሄድ ሀሳቦቻችንና ስሜቶቻችንን ፀጥ ማድረግ ነው፡፡** መዝሙር 46÷10 እንድናርፍ፣ ትግል እንድናቆምና እርሱ አምላክ እንደሆነ እንድናውቅ ያበረታታል፡፡ በመዝሙር 37÷7 ላይ “በጌታ ፊት ተገዛ ተስፋም አድረገው” ተብለን ተጠርተናል፡፡ ስጋችንና አእምሯችንን ፀጥ ስናደርግ እያንዳንዳችን ላንለማመደው የምንችለው ጥልቅ የሆነ መረዳት በመንፈሳችን ውስጥ አለ፡፡ መፅሐፍ ቅዱሳዊውን የማሰላሰልን ጥበብ መለማመድ ጽኩረታችንን ለማሰብ የሚሞክሩትን ውጫዊ ጩኸቶችና ሀሳብን የሚሰርቁ ነገሮች ፀጥ እናሰኝ ዘንድ ይረዳናል፡፡

መጠባበቂያ የለኝም ነገር ግን ቢሮ አለኝ፡፡ ስለዚህ ንዴቴን አበርድ ዘንድና አእምሮዬን አረጋጋ ዘንድ ወደዚያ ሄድኩ፡፡ ጸጥ ወዳለ ሁኔታ ውስጥ ለመግባት አንዱ በጣም ውጤታማ መንገድ ለስለስ ባለ አምልኮ እግዚአብሔርን ማወደስ ነው፡፡ በ2ነገስት 3 ላይ ኤልሣዕ ከጌታ ዘንድ ቃልን ይሻ ስለነበር እንዲህ አለ “ባለ በገና አምጡልኝ” እንዲሁም ባለ በገናው መደርደር በጀመረ ጊዜ ጌታ ተናገረ፡፡ ወደ ፀጥታ ውስጥ ለመግባት ለእኔ ፈጣኑ መንገድ የአምልኮ ዝማሬዎችን ማጫወት እንደሆነ ተረድቻለሁ፡፡ መዝሙሮቼን በጥንቃቄ መምረጥ ያስፈልገኛል፡፡ የሙዚቃ ጋጋታ የበዛባቸው የውዳሴ መዝሙሮች ወደ ፀጥታ አያመጡኝም፡፡ ነገር ግን ዝግ ያሉ ዝማሬዎችን ፍቅሬንና አምልኮዬን ይገልፅልኛል፡፡ እንዲሁም ዝማሬውን ዝም ብሎ በአየር ላይ መዘመር ብቻ በቂ አይደለም፡፡ እርሱ አሁን እዚህ ከእኔ ጋር እንዳለ እግዚአብሔራዊ አስተሳሰቤን ተጠቅሜ ማየት ስችል እና በግል መዝሙሮቼን ስዘምርለት በቅፅበት ወደ እርሱ ሕልውና እገባለሁ፡፡

“አይ ዘንድ እመለከታለሁ” አለ ነብዩ፡፡ የነጠረውን የእግዚአብሔርን ቃል እቀበል ዘንድ ፀጥ እንዳልኩኝ ወዲያውኑ ልቤ በትክክል በእርሱ ላይ ትኩረት ማድረጉ በጣም አስፈላጊ ነው፡፡ ምክንያቱም ትኩረቴ ተፈጥሮአዊ ፍሰት ምንጭ ነው፡፡ እይታን በኢየሱስ ላይ ባደርግ (ዕብራ 12÷2) ተፈጥሯዊ ፍሰት የሚመጣው ከኢየሱስ ነው፡፡ ነገር ግን ትኩረቴን በአንድ የልቤ መሻት ላይ ባደርግ ተፈጥሯዊው ፍሰት ከዚያ መሻት የሚፈልቅ ይሆናል፡፡ የጠራ ፍሰት ይኖረኝ ዘንድ በፀጥታ ውስጥ ልሆን እና በጥንቃቄ አይኖቼን በኢየሱስ ላይ ላደርግ ይገባል፡፡ በፀጥታ ንጉሱን ማምለክ እና በፀጥታ ውስጥ የሚፈስሰውን መቀበል በቀላሉ ይህንን ያሟላዋል፡፡

**ስለዚህ የእግዚአብሔርን ድምፅ ለመስማት ሁለተኛውን ቁልፍ ተጠቀምኩ እየፀለያችሁ እያላችሁ የልባችሁ እይኖች በኢየሱስ ላይ ያተኩሩ፤** በመንፈስ የኃያሉን እግዚአብሔርን ሕልሞችና ራዕዮች ማየት ነው፡፡ ዕንባቆም እየፀለየ እያለ ራዕይን እያየ ነበር፡፡ የልብ አይኖቹን ከፍቶ በመንፈሳዊው ዓለም እግዚአብሔር ለእርሱ ሊያሳየው የሚፈልገውን እያየ ነበር፡፡

እግዚአብሔር ሁልጊዜ በሕልሞችና በራዕዮች ይናገራል፡፡ በተለይም መንፈስ ቅዱስ በወረደባቸው ላይ እንደሚሆን ተናግሯል (ሐዋርያት ሥራ 2÷1-4,17)

ምክንያታዊ መሆን፣ በአዕምሮ የሚያመዛዝን ሰው መሆን፣ በአካላዊ ስሜቶች እውቅና በሚሰጣቸው የሚታዩ እውነታዎች ማመን መንፈሳዊ ሕይወቴን ጨምሮ የሕይወቴ መሠረት ነበር፡፡ የልብ አይኖቼን ከፍቼ ራዕይ መመልከትን አስቤውም አላውቅም፡፡ ቢሆንም ይህ በትክክል እግዚአብሔር አደርግ ዘንድ የሚሻው መሆኑን ወደ ማመን መጥቻለሁ፡፡ የኃያሉን እግዚአብሔርን እንቅስቃሴ እና ራዕይ በመነፍስ እመለከት ዘንድ ለልቤ አይኖችን ስጠኝ፡፡ በዙሪያችን በመላዕክት፣ በአጋንንትት በመንፈስ ቅዱስ፣ በሁሉም ሥፍራ በሚገኘው አባት እና በሁሉም ሥፍራ በሚገኘው ልጁ በኢየሱስ የተሞላ እውን የሆነ መንፈሳዊ ዓም አለ፡፡ ለእኔ ይህንን እውነታ ላለማየት አለማመን ወይም እውቀት ማጣት ብቸኛ ምክንያት ናቸው፡፡

በዚህ በሐዋርያት ሥራ 2÷25 ስብከት ጴጥሮስ የንጉስ ዳዊትን ንግግር ይጠቅሳል “ጌታን ሁል ጊዜ በፊቴ አየሁት እንዳልታወክ በቀኜ ነውና” ዋንኛው መዝሙር ይህንን ሁኔታ የተለመደ ከተፈጥሮ በላይ የሆነ ጉብኝት ሳይሆን የዳዊት ውሳኔ እንደሆነ ግልፅ ያደርገዋል፡፡ “ሁል ጊዜ እግዚአብሔርን በፊቴ (ከእኔ ጋር ሆኖ) አየዋለሁ፤ በቀኜ ነውና አልታወክም” (መዝ”6÷8) ዳዊት እግዚአብሔር ሁልጊዜ ከእርሱ ጋር መሆኑን በማወቅ እንዲሁም ይህ እምነቱን በጠንካራነት እንደሚጠብቅለት በማመን ይህንን እውነት በልብ አይኖቹ ይመለከት ዘንድ ወሰነ፡፡

ለማየት መመልከት አለብን፡፡ ዳንኤል በአእምሮው ራዕይን አየ፡፡ እንዲህም አለ “እያየሁ ነበር----- አየሁ --- አየሁ” (ዳንኤል 7÷2,9,13)

እየፀለይኩኝ እያለ ኢየሱስን አየሁ፡፡ እንዲህም በልቡ ነገሮች ሲያደርግ እና ሲናገረኝ አየሁ፡፡ ብዙ ክርስቲያኖችን ሊያዩ የሚችሉት ሲመለከቱ ብቻ ነው፡፡ ኢየሱስ አማኑኤል እግዚአብሔር ከእኛ ጋር ነው፡፡ (ማቴዎስ 1÷23) እንደዚህ ቀላል ነው፡፡ ክርስቶስ ከእናንተ ጋር ሆኖ ማየት ትችላላችሁ፡፡ ምክንያቱም ክርስቶስ ከእናንተ ጋር ነው፡፡ ለእራሴ ሀሳብ ነው ብላችሁ ችላ እስክትሉት ድረስ ራዕዩ በቀላሉ ሊመጣ ይችላል፡፡ ነገር ግን እነዚህን ራዕዮች መመዝገባችሁን ብትቀጥሉ ይዘታቸው በተግባር ላይ ሊውል የሚችለው በኃያሉ እግዚአብሔር ብቻ መሆኑን ስትረዱ ጥርጣሬያችሁ ወዲያውኑ በእምነት ይሸፈናል፡፡

ኢየሱስ ከእግዚአብሔር ባለ የማያቋርጥ ግንኙነት የመኖር ብቃትን በራሱ ምንም እያደረገ እንዳልሆነ ነገር ግን አብ ሲያደርግና ሲነገር የሰማውን እንደሚያደርግና እንደሚናገር በማወጅ አሳይቷል፡፡ (ዮሐ5÷19,20,30) ምን ዓይነት አስደናቂ የሕይወት ዘይቤ ነው!

ለእኛ ኢየሱስ እንዳደረገው በመለኮታዊ ምሪት መኖር ይቻላልን? በቀላሉ እይታችንን ኢየሱስ ላይ ማድረግ ይገባናል፡፡ ወደ እግዚአብሔር ሕልውና መግባት ይሆንልን ዘንድመጋረጃው ተቀዷል፡፡ እንጠጋው ዘንድም እየጠራን ነው፡፡ (ሉቃ23÷45 ዕብ10÷19-22) “የልብ አይኖቻችሁ ይከፈቱ ዘንድ እፀልያለሁ……”

በእራሴ እቅዶችና ሀሳቦች እስከማልረበሽበት ደረጃ ድረስ እራሴን በፀጥታ ውስጥ ሳደርግ ኢየሱስን ማየት እችላለሁ፡፡ “ ሚናገረኝንም ለመስማት” ብቃቱ ይኖረኛል፡፡ ጥያቄዬን ፃፍኩ “ ጌታ ሆይ ራቼልን በተመለከተ ምን ላድርግ”

ወዲያውኑ ሀሳቡ ወደ እኔ መጣ” መተማመን አይሰማትም” መልካም ያ የእኔ ሀሳብ አይደለም! ባሕሪዋ ለእኔ አመፅ ሆኖ ነውእንጂ የታየኝ መተማመን እንደማይሰማት አይደለም፡፡

ነገር ግን እንደዕንባቆም እየተናገረኝ ያለውን የእግዚአብሔርን ድምፅ ወደ ማወቅ እየመጣሁ ነው፡፡ (ዕንባ 2÷2) ኤልያስ ትንሽ ዝግ ያለ ድምፅ በማለት ገልፆታል (17ነገሥት 19÷12) ከዚህ በፊት የሚሰማ ውስጣዊ ድምፅን ሰምቻለሁ፡፡ እግዚአብሔር አንዳንድ ጊዜ ይናገራል፡፡ ቢሆንም አብዛኛውን ጊዜ የእግዚአብሔር ድምፅ ድንገተኛ ሀሳብ፣ ራዕይ ስሜት ወይም መረዳቶችን ሆኖ አግንቼዋለሁ፡፡

ለምሳሌ መንገድ ላይ መኪናችሁን እያሽከረከራችሁ እያለ ለአንድ ሰው ፀልይ የሚል ሀሳብ መጥቶባችሁ አያውቅም? እንድትፀልዩ የሚነግራችሁ እግዚአብሔር እንደሆነ አታምኑምን? የእግዚአብሔር ድምፅ ምን ይመስላል? የሚሰማ ድምፅ ነው ወይስ በድንገት አእምሯችሁ ላይ ብልጭ የሚል ሀሳብ?

መንፈሳዊ ግንኙነትን እንደ ድንገተኛ ሀሳቦች፣ እይታዎች፣ ራዕዮች እንደምንቀበላቸው ሙከራዎች ያመለክታሉ፡፡ እንዲሁም ይህንን መፅሐፍ ቅዱስ በብዙ መንገዶች ያረጋግጠዋል፡፡ ለምሳሌ መማለድን የሚተካው የአይሁድ ቃል ፓጋ ትርጉሙ “አጋጣሚያዊ የሆነ ግንኙነት ወይም ድንገተኛ መቋረጥ” ነው፡፡ እግዚአብሔር ሰዎችን በልባችን ሲያሳስበን ያንን የሚያደርገው በፓጋ አማካኝነት ነው፡፡ አጋጣሚያዊ የሀሳብ መገናኘት በድንገትአዕምሯችንን ያቋርጣል፡፡

**ስለዚህ ሶስተኛው የእግዚአብሔርን ድምፅ የመስሚያው ቁልፍ በልባችሁ ያለው የእግዚአብሔር ድምፅ አብዛኛውን ጊዜ እንደ ድንገተኛ ሀሳብ እንደሚፈስ መረዳት ነው፡፡** ስለዚህ እግዚአብሔርን መስማት ስፈልግ እራሴን ለአጋጣሚያዊ ግንኙነት ወይም ድንገተኛ ሀሳቦች ዝግጁ አደርጋለሁ፡፡

በመጨረሻም እግዚአብሔር ዕንባቆምን ራዕዩን ይፅፈው ዘንድ ነገረው፡፡ (ዕንባ 2÷2)

ይህ የተለየ ትዕዛዝ አይደለም፡፡ መፅሐፍ ቅዱስ ብዙ የግለሰቦችን ፀሎቶችና የእግዚአብሔርን ምላሾች ምሣሌ መዝግቦ ለምሳሌ ያህል መዝሙር፣ አብዛኞቹ ነብያት እና ራዕይ ናቸው፡፡ ይህንን የመጨረስ መርህ መቀበል የእግዚአብሔርን ድምፅ መስማት ብቃት እንዳለኝ ያለኝን መተማመን እንዳሳደገውና በእርሱ ምሪት መኖርን የሕይወት ዘይቤ እንዳደርግ እንደረዳኝ ተረድቻለሁ፡፡

**አራተኛው ቁልፍ ባለ ሁለትዮሽ ማስታወሻ ወይምፀሎቶቻችሁንና የእግዚአብሔርን መልሶች መፃፍ፤ የእግዚአብሔርን ድምፅ በመስማት ታላቅን ነፃነት ያመጣል፡፡**

ሁለትዮሽ ማስታወሻ የእግዚአብሔርን ውስጣዊ፣ ድንገተኛ ፍሰት መግልፅ ለመለየት ይህ ነው የማይባል ለውጥ አምጪ መሆኑን ተረድቻለሁ፡፡ ምክንያቱም በቀላሉ እግዚአብሔር መሆኑን በማመን ማስታወሻውን እየያዝኩ እያለ ለረዥም ጊዜ በእምነት መፃፍን ችያለሁ፡፡ ይህንን አውቃለሁ ከእግዚአብሔር ተቀብዬዋለሁ የምለው ነገር ሁሉ ሊፈተን ይገባዋል፡፡ ቢሆንም ፈተና ጥርጣሬን ያመጣል ጥርጣሬ ደግሞ መለኮታዊግንኙነትን ይገድባል፡፡ ስለዚህ ለመቀበል እየሞከርኩ እያለ መፈተንን አልፈልግም፡፡ (ያዕቆብ 1÷5-8ን ተመልከቱ) ማስታወሻ በመያዝ ፍሰቱ በሚያበቃበት ሰዓት በጥንቃቄ ልፈትነውና ልመረምረው እንደምችል በማወቅ በእምነት እቀበላለሁ፡፡

 ስለዚህ እርሱ እነደተናገረኝ ያመንኩትን ፃፍኩ፡፡ “መተማመን አይሰማትም”

ነገር ግን ጌታ ገና አልጨረሰም፡፡ በድንገት ወደ እኔ የሚመጡትን ሀሳቦች መፃፌን ቀጠልኩ፡፡ “ያለቅድመ ሁኔታ ውደዳት፡፡ ስጋዋ ከስጋህ ነው አጥንቷ ከእጥንትህ ነው፡፡”

 አእምሮዬ ወዲያውኑ ተቃወመው፡፡ ሥጋዋ ሥጋዬ አይደለም፡፡ ከእኔ ጋር በምንም መልኩ አትዛመድም፡፡ ለጊዜው በቤቴ ውስጥ የምትኖር የማደጎ ልጅ ነች በእርግጥም ይህንን “ከጌታ የሆነ ቃል” የመፈተኛ ጊዜ ነበር!

በአዕምሯችን ውስጥ ሶስት የሀሳብ ምንጮች አሉ፡፡ እራሳችን፣ ሰይጣን እና መንፈስ ቅዱስ በማስታወሻዬ ላይ ያሉ ቃላት ከእራሴ አስተሳሰብ እንደማይመጡ የታወቀ ነው፡፡ ምክንቱም በእርግጠኝነት መተማመን እንደማይሰማት ወይም ሥጋዋ ሥጋዬ እንደሆነ አይቻትም አላውቅም፡፡ እንዲሁም ከልቤ ሰይጣን ማንንም ያለቅድመ ሁኔታ እንድወድድ ያበረታታኛልን በማለት ተጠራጠርኩ!

 እሺ በእውነትም ከጌታ ዘንድ ምክርን የተቀበልኩ መምሰል ጀምሯል፡፡ በመፅሐፍት ውስጥ ለተገለጡት የእግዚአብሐየር ስሞችና ባህሪያት ጋር የተጣጣመ ከጠላት ስሞች እና ባሐሪያት ጋር ደግሞ ሙሉ በሙሉ ተቃራኒ ነበር፡፡ ስለዚህ ይህም ማለት እየሰማሁ የነበረው ከጌታ ነው፡፡ እንዲሁም ሁኔታውን በተለየ ብርሃን እመለከተው ዘንድ ይፈልጋል፡፡ ራቼል ልጄ ነበረች በደም ሳይሆን በእግዚአብሔር ክንድ የቤተሰቤ አባል የሆነች ነበረች፡፡ በተወለደችበት ቤት ውስጥ የተነሣው አለመረጋጋት በማንም ዘንድ እኔን እና እግዚአብሔርን ጨምሮ እንድትወደድ ብቃቱ ያላት መሆኑን በመጠራጠር ጥልቅ የሆነ በራስ አለመተማመን በውስጧ ፈጥሯል፡፡ ልቧን ሊደርስ የሚችለው ፍፁም ባልሆነው ሰው አማካኝነት የሚገለፀው ያለቅድመ ሁኔታ የሆነው ፍቅር ብቻ ነው፡፡

 ነገር ግን ይህ በእውነት ለእኔ የተነገረ የእግዚአብሔር ቃል ነው በሚለው ላይ ሙሉ የሆነ መተማመን ይኖረኝ ዘንድ አሁንም የማደርገው ሌላ አንድ ፈተና ይቀረኛል፡፡ መንፈሳዊ መለየቱን ከምተማመንበት ከአንድ ሰው ማረጋገጫ እፈልጋለሁ፡፡ ስለዚህ ሄድኩና የተቀበልኩትን ለሚስቴ ነገርኳት፡፡ ይህንን አውቃለሁ ቢያንስ የእርሷን ማረጋገጫ ካገኘሁ ምክንያቱም በሁኔታው ብዙ ጊዜ በተለየ ሁኔታ የምትሣሣተው እርሷ ስለሆነች ቢያንስ ለራሴ “ጌታ እንዲህ አለ” ማለት እችላለሁ፡፡

 ይህንን ማለት አስፈላጊ አይደለም፡፡ ምክንያቱም ፓቲ ወዲያውና ያለጥያቄዪ ጌታ እንደሆነ የተናገረኝ አረጋገጠችልኝ፡፡ አስቀድሜ አዘጋጅቼ የነበረው ዘገባዬ ሁሉ ተረሳኝ፡፡ ይበልጥ ለመስማት በጉጉት ወደ ቢሮ ተመለስኩ፡፡ ጌታ አዲስን ከተፈጥሮ በላይ የሆነ ፍቅርን ስለ ራቼል በልቤ ውስጥ እንደተከለ እንዲሁ የአሁኑን የቤት ውስጥ ኃላፊነት ብቻ ሳይሆን ነገር ግን ጥልቅ የሆኑትን የፍቅር፣ የተቀባይነት እና ጠቃሚነት ጉዳዮችን ጨምሮ ምን ማለት እንዳለብኝ እና እንዴት ማለት እንዳለብኝ አሳየኝ፡፡

 ራቼል እና ወንድሟ የቤተሰባችን አባል ሆነው ለሌሎች ሁለት አመታት ቆዩ፡፡ ስለ አባት ፍቅር እናሳይ እና እናስተምር ዘንድ እንዲሁም በተጠማ ምድር ላይ መንፈሳዊ ዘሮችን ስለመትከል ብዙ እድሎችን በመስጠት አብረውን ቆዩ፡፡

ፍፁም አልነበርንም እንዲሁም ችግሮቿን ሁሉ አልፈታንም፡፡ ነገር ግን ጌታን መስማት ስለተማርኩ የበለጠ ስብራት እና ልዩነት መፈጠርን ማስወገድ ችለናል፡፡ ጌታ ከዕንባቆም ላይ ያሳየኝ አራቱ ቀላል ቁልፎች ሰዎች ለዘመናት ሲጠቀሙባቸው ኖረዋል፡፡ ከአራት ወደ አንድ መቶ አራት፣ ከየክፍለዓለማቱ፣ ከየባሕሉ እናወገኑ፣ ሰዎች ጥብቅ የሆነ የሁለትዮሽን ንግግር ከከበረ ወዳጃቸውና ከሚወዳቸው አባታቸው ጋር ለማድረግ ተጠቅመውባቸዋል፡፡ ከቁልፎቹ ቅደም ተከተል አስፈላጊ አይደለም፡፡ ነገር ግን ሁሉንም ልትጠቀሙባቸው ይገባል፡፡ በእምነት ሁሉንም አራቱንም በጥቅም ላይ ማዋል ሕይወታችሁን ይለውጠዋል፡፡ በቀላሉ እራሳችሁን በፀጥታ ውስጥ አድርጉ፣ ለድንገተኛ ድምፅ ትኩረት ስጡ፣ ራዕያችሁን አግኙ እንዲሁም ፃፉት፡፡

 ስትጽፉት በአድናቆት ትሞላላችሁ! በመጀመሪያ ጥርጣሬ ሊገታችሁ ይሞክራል፡፡ ነገር ግን መፅሐፍ ቅዱሳዊ ፅንስ ሀሳብ መሆኑን እና እግዚአብሔር ሕያውና ለልጆቹ እየተናገረ እንደሆነ እራሳችሁን በማስታወስ ጥርጣሬውን ወደ ጎን ተውት፡፡ ዘናበሉ፡፡ ልፋታችንን ስናቆምና ወደ እረፍቱ ስንገባ እግዚአብሔር ወደ እኛ ይደርስ ዘንድ ነፃ ነው፡፡ (ዕብ 4÷10)

አሁን እናንተ ለምን አትሞክሩትም ተመቻችታችሁ ተቀመጡ፣ ወረቀትና ብዕራችሁን አውጡ ከዚያም ፈገግ በሉ፡፡ በአምልኮና ውዳሴ ፊቱን በመፈለግ ትኩረታችሁን ወደ ጌታ መልሱ፡፡ ብዙ ሰዎች ባለራዕይ ፀሎትና መዝሙር የሆነውን “ኤ ስትሮል ኤሎንግ ዘ. ሲ. ኦፍ ጋሊሊ”ን በዚህ ሁኔታ እንደሆኑ እንደሚረዳቸው ይናገራሉ፡፡

ጥያቄያችሁን ከፃፋችሁለት በኋላ ትኩረታችሁን ኢየሱስ ላይ በማድረግ ፀጥ በሉ፡፡ በድንገት በጣም ጥሩ ሀሳብ ወደ እናንተ ይመጣል፡፡ አትጠራጠሩ ፃፉት፡፡ በኋላም የፃፋችሁትን ስታነቡት በእውነት ከእግዚአብሔር ጋር መነጋገራችሁን ስትገነዘቡት ትባረኩበታላችሁ፡፡ በእውነት የተናገረኝ ጌታ ነው ወይ ብላችሁ የምትጠራጠሩ ከሆነ ለባለቤታችሁ ወይም ወዳጃችሁ ንገሩ፡፡ የእነርሱ ሀሳብ እምነታችሁን ያበረታታል እንዲሁም ከዚህ በፊት የሚቻል ነው ብላችሁ አልማችሁት እንኳን በማታውቁት መጠን የነፍሳችሁን አፍቃሪ በይበልጥ በግል ለማወቅ ጊዜ ትሰጡ ዘንድ መስጠታችሁን ያጠናክረዋል፡፡

**በእውነት እግዚአብሔር ነው?**

እየሰማችሁት ያለው ከእግዚአብሔር መሆኑን ማረጋገጫ አምስት መንገዶች

1. **ምንጩን ፈትኑ (1ዮሐ4÷1)**

ከአዕምሯችን የሆኑ ሀሳቦች እያደጉ የሚሄዱ ናቸው፡፡ ይህም ማለት አንዱ ሃሳብ ወደ ሌለኛው ሀሳብ ይመራናል፡፡ ይህም በተከታታይ ሁኔታ የሚሆን ነው፡ ከመንፈሳዊው ዓለም የሆኑ ሀሳቦች ድንገተኛ ናቸው፡፡ እውነተኛ የሆነ ትንቢት በእብራይስጥ ናባ ይባላል፡፡ ቀጥተኛ ትርጓሜውም ቡልቅ ማለት ነው፡፡ ነገር ግን ሐሰተኛ ትንቢት ዚድ ይባላል፡፡ ትርጓሜውም ከመጠን በላይ መቀቀል ማለት ነው፡፡ ከጌታ ዘንድ የሆኑ እውነተኛ ቃሎች ከውስጥ ማንነታችን ቡልቅ በማለት ይወጣሉ፡፡ በእራሳችን አብሰልስለን ልናመጣቸው አያስፈልግም፡፡

1. **ከመፅሐፍቅዱሳዊ መርሆዎች ጋር አነፃፅሯቸው**

እግዚአብሔር በመፅሀፍቱ ለገለፀው ዓለምአቀፋዊ መገለጡ በተቃራኒ በግላችሁ ምንጭ ዓይነት ነገር ዐይላችሁም፡፡ መፅሐፍ ቅዱስ አንድን ነገር ኃጢአት ነው ካለ ምንም ያህል የተፃፈ ፅሑፍ ኃጢአት አለማድረግ አይችልም፡፡ ምንም እንኳን እናንተ የምትፅፉት ነገር በቀጥታ በመፅሐፍ ቅዱ ባይገለፅም መፅሐፍ ቅዱሳዊ መርሆዎችን መረዳት ያስፈልጋችኋል፡፡

1. **በመፅሐፍ ቅዱስ ውስጥ ከተገለጡት የእግዚአብሔር ስሞችና ባህሪያት ጋር አነፃፅሩት**

ማንኛውም እግዚአብሔር የሚላችሁ ነገር ሁሉ ከመሠረታዊ ተፈጥሮው ጋር አብሮ የሚሄድ ነው፡፡ መፃፋችሁ እግዚአብሔርን በግላችሁ ታውቁት ዘንድ ይረዳችኋል፡፡ ነገር ግን ስለ እርሱ መፅሀፍ ቅዱስ የሚለውን ማወቃችሁ ከእርሱ የሆኑትን ቃላት ትለዩ ዘንድ ይረዳችኋል፡፡ የፅሑፋችሁ እንድምታ በአብ፣ በወልድ፣ በመንፈስ ቅዱስ ስም ውስጥ ከተገለፀው የእግዚአብሔር ባህሪ ጋር መሄዱን እርግጠኞች ሁኑ፡፡

1. **ፍሬውን ፈትኑ (ማቴ. 7÷15-20)**

የምትሰሙት በመንፈስና ነፍሳችሁ ላይ ምን አይነት ተፅዕኖ አለው? ከጌታ የሆኑ ቃላት እምነታችሁን ያነቃቃሉ እንዲሁም ፍቅር፣ ሰላምና ሀሴታችሁን ይጨምራሉ፡፡ በይበልጥ እግዚአብሔር ማን እንደሆነ እና እናንተ ማን እንደሆናችሁ ስታውቁ በእናንተ ውስጥ ትህትናን ያነሳሳሉ፡፡ በሌላ በኩል ማንኛውም የተቀበላችሁት ቃል እናንተን እንድትፈሩ ወይም እድትጠራጠሩ የሚያደርግ፣ እናንተን ወደ አለመረዳት ወይም ፍርሃት ሚያመጣ ወይም ለእራሳችሁ ያላችሁን አመለካከት የሚጎዳ (በተለይም “ለእናንተ ብቻ- ሌላው ጠቃሚ አይደለም” የሚል ዓይነት) ከሆነ የጠላት ውሸት ስለሆነ ወዲያውኑ ልትቃወሙ እና ልታፈርሱት ይገባል፡፡

1. **ለመንፈሳዊ አማካሪዎቻችሁ ንገሯቸው (ምሣ 11÷14)**

እኛ የአካል ብልቶች ነን! ለሶስት የተገመደ ገመድ አይበጠስም፡፡ እንዲሁም ሁል ጊዜ የእግዚአብሔር ሀሳብ አብረን እናድግ ዘንድ ነው፡፡ በሌሎች ሁለት ወይም ሶስት ሰዎ ማረጋገጫን ከማግኘት በላይ ከእግዚአብሔር የመስማት ብቃታችሁን እምነት የሚጨምር ነገር የለም! ለባለቤታችሁ፣ ለቤተሰቦቻችሁ፣ ለወዳጆቻችሁ፣ ለሽማግሌዎች፣ ለቡድን መሪያችሁ ንገሩ፡፡ እንዲሁም የሚያድጉ ልጆቻችሁ ሳይቀር የመስማታችሁ ማጣሪያ ሊሆኑ ይችላሉ፡፡ ፍፁም ወይም የመጠቁ መንፈሳዊያን ሊሆኑ አይገባቸውም፡፡ እናንተን የሚወድድ፣ ለእናንተ ለመገኘት የተሰጡ፣ ጠንካራ የሆነ የመፅሐፍ ቅዱስ መሠረት ያላቸው እና ከሁሉም በላይ ምክርን በፈቃደኝነትና በቀላሉ የሚቀበሉ መሆኑ አለባቸው፡፡ በቤተክርስቲያን ውስጥ ካላቸው ሥፍራ ወይም ከእግዚአብሔር ጋር ካላቸው አቋም አንፃር ፈላጭ ቆራጭ የሆኑትን ሌሎችን ለመስማት የማይፈልጉትን ከዝርያችሁ አስወግዱ፡፡ ሁለት ወይም ሶስት ሰዎን ፈልጉና ከእግዚአብሔር መስማታችሁን ያረጋግጡላችሁ!

“የእግዚአብሔርንድምፅ ለመስማት አራቱ ቁልፎች” የተሰኘው መፅሐፍ በ[www.CWGministries.org](http://www.CWGministries.org). ድረ ገፅ ላይ ይገኛል፡፡